ངས་སྔོན་ཆད་ཀྱི་འཚོ་བ་དེ་ཕྱིར་དྲན་ཞིག་བྱས་ན་ངོ་མ་སེམས་སྐྱོ།དེ་དུས་ཆེས་དཀའ་བའི་ལས་ཤིག་ནི་འཐུང་ཆུའི་གནད་དོན་ཐག་གཅོད་རྒྱུ་དེ་རེད།དགུན་སླེབས་པ་ན།གྲོག་རོང་ལུང་ཤུར་གྱི་ཆུ་མིག་འཁྱགས་པས་བསྡམས་སྟབས།ལེ་དབར་བཅུ་ལྷག་བརྒྱུད་དེ་རྨ་ཆུའི་འགྲམ་དུ་ཆུ་ལེན་དུ་འགྲོ་དགོས་པ་རེད།དགུན་དུས་རླངས་པ་དང་ན་བུན་འཐིབས་པའི་ལུང་པ་དེ་ལྷག་པར་གྲང་སྟབས་ཐེངས་མང་པོ་ཞིག་ལ་རྐང་ལག་ཀྱང་འཁོབས་མྱོང་།ཆུ་ལེན་འདོད་ཆེ་ཡང་འཁྱགས་པས་བསྡམས་སྟབས་དར་ཆེན་པོ་ཁྱིམ་དུ་ཁུར་ཡོང་བ་ལས་ཐབས་གཞན་མེད་ལ།ཁ་བ་བབས་ཚེ་བཞུས་ནས་འཐུང་བ་ཡིན།བཟའ་མི་གང་པོས་ཆུའི་ཐིགས་པ་གཅིག་ཀྱང་ཆུད་ཟོས་བྱེད་མི་ཕོདཟེར།